钦定古今图书集成/历象汇编/乾象典/第039卷 > 《明月》李如璧
## 钦定古今图书集成/历象汇编/乾象典/第039卷 > 《明月》李如璧

“三五月华流炯光。可怜怀归郢路长，逾江越汉津无
梁，遥遥永夜思茫茫。昭君失宠辞上宫，娥眉婵娟卧
毡穹。胡人琵琶弹《北风》，汉家音信绝南鸿。”昭君此时
怨画工，可怜明月光膧胧，节既秋兮天向寒。沅有漪
兮湘有澜，沅湘纠合淼漫漫。洛阳才子忆长安，可怜
明月复团团。逐臣恋主心愈洽，弃妻思君情不薄。已
悲芳岁徒沦落，复恐红颜坐销铄。可怜明月方照灼，
向影倾身比葵藿。